SIR-এর মাঝে উন্নয়নমূলক কাজ নিয়ে কড়া মনোভাব নিল নবান্ন!

ওয়েব ডেস্ক : রাজ্যে চলছে ভোটার তালিকার নিবিড় সংশোধন বা এসআইআর (SIR)-এর কাজ। তার মাঝেই উন্নয়নমূলক কাজ নিয়ে আরও কড়া মনোভাব নিল নবান্ন (Nabanna)। সেই কাজ করার জন্য রাজ্যের ২৩ জেলাতে ২৩ জন আইএএস অফিসার নিয়োগ করল নবান্ন।

জানা গিয়েছে, বাংলার বাড়ি, পথশ্রী, আমাদের পাড়া আমাদের সমাধান সহ একাধিক প্রকল্পগুলিতে নজরদারি, এর পাশাপাশি সাধারণ মানুষের অভাব অভিযোগ শোনার জন্য ২৩ জেলায় ২৩ জন সিনিয়র আইএএস অফিসারকে বিশেষ দায়িত্ব দেওয়া হয়েছে নবান্নের তরফে। জেলায় পরিদর্শনের পাশাপাশি সংশ্লিষ্ট প্রকল্পগুলির কাজ নির্দিষ্ট সময়সীমার মধ্যে কিভাবে শেষ করা যায়, তা নিয়ে জেলার সঙ্গে সমন্বয়ে সাধন করবেন সিনিয়র আইএএস অফিসাররা (IAS Officers)।

আরও খবর : ভয় নেই, পাশে আছি SIR নিয়ে আশ্বাসবাণী মমতা বন্দ্যোপাধ্যায়ের

জানা যাচ্ছে, কলকাতা মিউনিসিপাল কর্পোরেশনের অধীনে কাজের নজরদারি করবেন শান্তনু বসু। পাশাপাশি পশ্চিম মেদিনীপুর জেলায় মনীশ জৈন, পূর্ব মেদনীপুর জেলায় বিনোদ কুমার, পুরুলিয়া জেলায় সঞ্জয় বানসাল, ঝাড়গ্রাম জেলায় ছোটেন লামা, বাঁকুড়া জেলার রেশমি কমল, আলিপুরদুয়ার জেলায় কৌশিক ভট্টাচার্য, জলপাইগুড়ি জেলায় দুশ্যান্ত নারিয়ালা, দার্জিলিং জেলায় মৌমিতা গোদারা বসু, কোচবিহার জেলায় রাজেশ কুমার সিনহা, কালিম্পং জেলায় সৌমিত্র মোহন, উত্তর দিনাজপুর জেলায় শুভাঞ্জন দাসকে দ্বায়িত্ব দেওয়া হয়েছে নবান্নের তরফে।

এর পাশাপাশি মালদা জেলায় পি উল গণাথান, মুর্শিদাবাদ জেলায় পিবি সেলিম, দক্ষিণ দিনাজপুর জেলার সুরেন্দ্র গুপ্ত, দক্ষিণ ২৪ পরগনা জেলায় নারায়ন স্বরূপ নিগম, হাওড়ায় অন্তরা আচার্য, নদিয়ায় রাজেশ পান্ডে, উত্তর ২৪ পরগনা জেলায় পারভেজ সিদ্দিকী, হুগলি জেলায় বীরভূম জেলায় শরৎ দ্বিবেদী, পূর্ব বর্ধমান জেলায় বন্দনা যাদব এবং পশ্চিম বর্ধমান জেলায় বরুণ কুমার রায়কে দায়িত্ব দিয়েছে নবান্ন।

দেখুন অন্য খবর :